CELEX: 52009PC0587
Language: da
Date: 2009-10-29
Title: Forslag til Rådets beslutning om Fællesskabets holdning til forslaget om at ændre toldkonventionen om international godstransport på grundlag af TIR-carneter (TIR-konvention af 1975)

Vigtig juridisk meddelelse

|

52009PC0587

Forslag til Rådets beslutning om Fællesskabets holdning til forslaget om at ændre toldkonventionen om international godstransport på grundlag af TIR-carneter (TIR-konvention af 1975)  /* KOM/2009/0587 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 29.10.2009KOM(2009)587 endeligForslag tilRÅDETS BESLUTNINGom Fællesskabets holdning til forslaget om at ændre toldkonventionen om international godstransport på grundlag af TIR-carneter (TIR-konvention af 1975)BEGRUNDELSE1. BAGGRUND FOR FORSLAGET1.1. Begrundelse og målsætningerToldkonventionen om international godstransport på grundlag af TIR-carneter (TIR-konvention) af 14. november 1975 blev godkendt på Det Europæiske Økonomiske Fællesskabs vegne ved Rådets forordning (EØF) nr. 2112/78. Konventionen trådte i kraft i Fællesskabet den 20. juni 1983.Formålet med den foreslåede beslutning er, at Fællesskabet skal vedtage de seneste ændringer af TIR-konventionen, som blev aftalt af UN/ECE's arbejdsgruppe for toldspørgsmål vedrørende transport.1.2. Generel baggrundTIR-konventionen, der administreres af De Forenede Nationers Økonomiske Kommission for Europa (UN/ECE) i Genève, har etableret en toldforsendelsesprocedure for international godstransport ad landevej. Den gør det muligt for varer, der er omfattet af suspension af told og afgifter, at krydse internationale grænser med et minimum af intervention fra toldmyndighedernes side undervejs. Ved at lempe de traditionelle hindringer for den internationale godstransport tilskynder TIR-ordningen til udvikling af den internationale samhandel. Da ordningen reducerer forsendelsestiderne, kan der opnås store besparelser i forsendelsesomkostninger. Den største fordel ved ordningen er, at TIR-konventionen gennem den internationale garantikæde giver forholdsvis enkel adgang til de fornødne garantier.UN/ECE's arbejdsgruppe for toldspørgsmål vedrørende transport har aftalt, at det er nødvendigt at foretage en række ændringer af TIR-konventionen. Disse ændringer vedrører første del af bilag 9 til TIR-konventionen. Denne del vedrører den autorisationsprocedure, der gælder for organisationer, når de skal udstede TIR-carneter, og når de skal optræde som kautionist. Arbejdsgruppen besluttede at omstrukturere denne del af konventionen og at tilføje nogle nye elementer, der eksisterer i praksis, men som aldrig er blevet klart defineret i retsakten. Ifølge forslaget vil organisationerne blive forpligtet til at indgive bekræftede kopier til de kompetente myndigheder af den fuldstændige, globale forsikringsaftale, som de har indgået med de internationale globale forsikringsselskaber. Organisationerne skal nu underrette den internationale organisation om de betalingskrav, som toldmyndighederne fremsætter. Hertil kommer, at andre organisationer end dem, der repræsenterer interesserne i transportsektoren, nu også har adgang til TIR-ordningen.1.3. Gældende bestemmelser inden for forslagets rammerDel I af bilag 9 til TIR-konventionen.1.4. Sammenhæng med Unionens øvrige politikker og målsætningerDen foreslåede beslutning er i overensstemmelse med den fælles handels- og transportpolitik. TIR-ordningen forenkler landevejstransporten og tillader, at varer kan transporteres gennem de 68 kontraherende landes områder med et minimum af indgriben fra toldmyndighedernes side. Gennem en international garantikæde giver ordningen forholdsvis enkel adgang til de fornødne garantier. De forenklinger, der er opnået ved hjælp af TIR-konventionen, er i overensstemmelse med den reviderede Lissabonstrategi.2. HØRING AF INTERESSEREDE PARTER OG KONSEKVENSANALYSE2.1. Høring af interesserede parterHøringsmetoder, hovedmålgrupper og respondenternes overordnede profilHøringerne om forslaget omfattede Den Internationale Vejtransportunion, IRU. Høringerne fandt sted på Toldkodeksudvalgets møder og på møderne i UN/ECE's arbejdsgruppe for toldspørgsmål vedrørende transport.Sammendrag af svarene, og hvordan der er taget hensyn til demPositiv udtalelse.2.2. Indhentning og anvendelse af ekspertiseDer har ikke været behov for ekstern ekspertbistand.2.3. KonsekvensanalyseDe foreslåede ændringer ændrer ikke indholdet af del I af bilag 9 til TIR-konventionen, men omstrukturerer den, så det er lettere at forstå og anvende proceduren for autorisation af organisationer til at udstede TIR-carneter og til at optræde som kautionist. Desuden er der tilføjet nye elementer. I henhold til artikel 1 i del I af bilag 9 har andre organisationer end dem, der repræsenterer interesserne i transportsektoren, nu også adgang til TIR-ordningen. Organisationernes forpligtelse til at indgive bekræftede kopier til de kompetente myndigheder af hele den globale forsikringsaftale, som de har indgået med de internationale globale forsikringsselskaber, er blevet indført i denne del af bilag 9. Organisationerne skal nu underrette den internationale organisation om de betalingskrav, som toldmyndighederne fremsætter.Ved at indføre disse ændringer er proceduren for autorisation af organisationerne til at udstede TIR-carneter og til at optræde som kautionist klarere beskrevet i konventionen. Der er sikret fri adgang til TIR-ordningen for andre organisationer end dem, der repræsenterer transportsektoren. Praktiske ordninger, som allerede anvendes af de største aktører i ordningen, er nu klart defineret i konventionens dispositive del.3. FORSLAGETS RETLIGE ASPEKTER3.1. Sammenfatning af de foreslåede foranstaltningerDen foreslåede beslutning fastlægger Fællesskabets holdning til forslaget om at ændre toldkonventionen om international godstransport på grundlag af TIR-carneter.3.2. RetsgrundlagArtikel 133 og artikel 300, stk. 2, andet afsnit, i traktaten om oprettelse af Det Europæiske Fællesskab.3.3. SubsidiaritetsprincippetForslaget er i overensstemmelse med subsidiaritetsprincippet. Det giver mulighed for at gennemføre en ændring af den internationale aftale, der som sådan overholder subsidiaritetsprincippet.De foreslåede ændringer blev foreløbigt vedtaget af UN/ECE's arbejdsgruppe for toldspørgsmål vedrørende transport.3.4. ProportionalitetsprincippetForslaget er i overensstemmelse med proportionalitetsprincippet. Det giver mulighed for at gennemføre en ændring af den internationale aftale, der som sådan overholder proportionalitetsprincippet.3.5. ReguleringsmidlerForeslået retsakt: BeslutningInternationale aftaler og ændringer af sådanne indsættes normalt i Fællesskabets retsforskrifter ved hjælp af en beslutning.4. BUDGETMÆSSIGE KONSEKVENSERForslaget har ingen konsekvenser for EU's budget.Forslag tilRÅDETS BESLUTNINGom Fællesskabets holdning til forslaget om at ændre toldkonventionen om international godstransport på grundlag af TIR-carneter (TIR-konvention af 1975)RÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, andet afsnit, ogud fra følgende betragtninger:1.  Toldkonventionen om international godstransport på grundlag af TIR-carneter (TIR-konvention) af 14. november 1975 blev godkendt på Fællesskabets vegne ved Rådets forordning (EØF) nr. 2112/78 af 25. juli 1978[1] og trådte i kraft i Fællesskabet den 20. juni 1983[2].2.  En konsolideret udgave af TIR-konventionen blev offentliggjort som bilag til Rådets beslutning 2009/477/EF af 28. maj 2009[3], ifølge hvilken Kommissionen skal offentliggøre fremtidige ændringer af konventionen i Den Europæiske Unions Tidende med angivelse af den dag, hvorpå ændringerne træder i kraft.3.  I juni 2009 besluttede UN/ECE's arbejdsgruppe for toldspørgsmål vedrørende transport, at det er nødvendigt at foretage visse ændringer af TIR-konventionen. Disse ændringer vedrører del I af bilag 9 til TIR-konventionen, som omhandler proceduren for autorisation af organisationer til at udstede TIR-carneter og til at optræde som kautionist.4.  De foreslåede ændringer ændrer ikke indholdet af del I af bilag 9 til TIR-konventionen, men omstrukturerer den, så det er lettere at forstå og anvende proceduren for autorisation af organisationer til at udstede TIR-carneter og til at optræde som kautionist. Desuden er der tilføjet nye elementer. Et af disse er fri adgang til TIR-ordningen for andre organisationer end dem, der repræsenterer transportsektoren. Andre ændringer vedrører praktiske arrangementer, som allerede anvendes, men som ikke er fastlagt i konventionens dispositive del.5.  Alle medlemsstater har afgivet positiv udtalelse om de foreslåede ændringer. Udkastet, som blev udarbejdet af arbejdsgruppen for toldspørgsmål vedrørende transport, er allerede blevet drøftet i Toldkodeksudvalget, hvor det blev godkendt.6.  Det næste møde i administrationsudvalget for TIR-konventionen skal finde sted i september 2009, og det forventes, at alle kontraherende parter i konventionen vil være parate til formelt at vedtage de foreslåede ændringer af TIR-konventionen.7.  Fællesskabets holdning til de foreslåede ændringer bør derfor lægges fast —VEDTAGET FØLGENDE BESLUTNING:Artikel 1Fællesskabets holdning i administrationsudvalget baseres på vedlagte ændringsforslag.Artikel 2Denne beslutning er rettet til medlemsstaterne.Kommissionen skal efter vedtagelsen af ændringen offentliggøre den i Den Europæiske Unions Tidende med angivelse af den dato, hvorpå den træder i kraft.Udfærdiget i Bruxelles, den .På Rådets vegneFormandBILAGDel I af bilag 9 ændres således:”Del IAUTORISATION AF ORGANISATIONER TIL AT UDSTEDE TIR-CARNETER OG TIL AT OPTRÆDE SOM KAUTIONISTBETINGELSER OG KRAV8.  EN GARANTERENDE ORGANISATION SKAL O pfylde følgende betingelser og krav for at opnå autorisation fra de kontraherende parter til at udstede TIR-carneter og optræde som kautionist, jf. artikel 6 i konventionen:a) dokumentere, at den i mindst et år har fungeret som en organisation etableret hos den kontraherende part, på hvis territorium autorisationen er udstedtb) dokumentere en forsvarlig økonomisk stilling og rådighed over logistiske midler til at opfylde de forpligtelser, der påhviler den i henhold til konventionenc) ingen alvorlige eller gentagne overtrædelser af told- og afgiftslovgivningend) have indgået en skriftlig aftale eller ethvert andet retligt instrument med de kompetente myndigheder hos den kontraherende part, på hvis territorium den er etableret, og have accepteret de forpligtelser, der er fastsat i nærværende artikels stk. 3.9.  En bekræftet kopi af den skriftlige aftale eller det retlige instrument som omhandlet i stk. 1, litra d), deponeres hos TIR-kontrolkommissionen, i givet fald sammen med en bekræftet oversættelse til engelsk, fransk eller russisk. TIR-kontrolkommissionen skal straks underrettes om alle ændringer af aftalen eller det retlige instrument.10.  Organisationen har pligt til:i) at overholde forpligtelserne i konventionens artikel 8ii) at godkende det maksimale beløb pr. TIR-carnet, som fastsættes af den kontraherende part, og som kan fordres hos den i overensstemmelse med konventionens artikel 8, stk. 3iii) løbende og særlig inden den ansøger om, at personer autoriseres til at benytte TIR-proceduren, at efterprøve, at disse personer overholder de mindstebetingelser og -krav, der er omhandlet i del II af dette bilagiv) at stille garanti for alle opståede forpligtelser i det land, på hvis territorium den er etableret, i forbindelse med forsendelser på grundlag af TIR-carneter, som den selv har udstedt, eller som er udstedt af udenlandske organisationer, der er tilsluttet den samme internationale organisation, som den selv er tilsluttetv) at dække sit ansvar på en tilfredsstillende måde for de kompetente myndigheder hos de kontraherende parter, på hvis territorium den er etableret, hos et forsikringsselskab, en forsikringssammenslutning eller en finansiel institution. Forsikrings- eller garantikontrakte(r)n(e) skal dække alle forpligtelser i forbindelse med forsendelser på grundlag af TIR-carneter, som den selv har udstedt, eller som er udstedt af udenlandske organisationer, der er tilsluttet den samme internationale organisation, som den selv er tilsluttet.Fristen for opsigelse af forsikrings- eller garantikontrakter må ikke være kortere end fristen for opsigelse af den skriftlige aftale eller et andet retligt instrument som omhandlet i stk. 1, litra d). Der deponeres en bekræftet kopi af forsikrings- eller garantikontrakte(r)n(e) samt alle senere tillægskontrakter hos TIR-kontrolkommissionen samt i givet fald en bekræftet oversættelse til engelsk, fransk eller russiskvi) hvert år inden den 1. marts at underrette TIR-kontrolkommissionen om prisen for hver type TIR-carneter, organisationen udstedervii) at lade de kompetente myndigheder kontrollere alle sagsakter og regnskaber vedrørende forvaltningen af TIR-procedurenviii) at acceptere en procedure for en effektiv bilæggelse af tvister i forbindelse med utilbørlig eller svigagtig anvendelse af TIR-carneter, så vidt muligt uden at anlægge sag for domstoleneix) nøje at efterleve beslutninger fra den kompetente myndighed hos de kontraherende parter, på hvis territorium organisationen er etableret, om tilbagekaldelse af autorisationen eller udelukkelse af personer i overensstemmelse med konventionens artikel 38 og dette bilags del IIx) at acceptere nøje at efterleve administrationsudvalgets og TIR-kontrolkommissionens beslutninger, i det omfang de kompetente myndigheder hos de kontraherende parter, på hvis område den er etableret, har accepteret dem.11.  Når der over for den garanterende organisation i overensstemmelse med den i artikel 11 fastsatte procedure fremsættes krav om betaling af de beløb, der henvises til i artikel 8, stk. 1 og 2, skal den i overensstemmelse med den skriftlige aftale, der henvises til i de forklarende bemærkninger 0.6.2a-1 til artikel 6, stk. 2a, underrette den internationale organisation om modtagelsen af kravet.12.  Den kontraherende part, på hvis territorium organisationen er etableret, tilbagekalder autorisationen til at udstede TIR-carneter og til at optræde som kautionist i tilfælde af en overtrædelse af disse betingelser og krav. Beslutter en kontraherende part at tilbagekalde autorisationen, træder afgørelsen tidligst i kraft tre (3) måneder efter tidspunktet for tilbagekaldelsen.13.  Autorisationen af en organisation på de ovenfor anførte betingelser berører på ingen måde det ansvar og de forpligtelser, der påhviler organisationen i medfør af konventionen.14.  De ovenfor anførte betingelser og krav berører ikke eventuelle yderligere betingelser og krav, som de kontraherende parter måtte udstikke.”[1] EFT L 252 af 14.9.1978, s. 1.[2] EFT L 31 af 2.2.1983, s. 13.[3] EUT L 165 af 26.6.2009, s. 1.